stanford-oval/wikipedia huggingface dataset:
יום האב
היסטוריה ומנהגים > הרפובליקה הסינית

ברפובליקה הסינית יום האב מוגדר כחג לא רשמי, אך למרות זאת התפתחה מסורת בה חוגגים אותו באופן קבוע ב-8 באוגוסט - היום השמיני בחודש השמיני בשנה; במנדרינית, צורת ההגייה של המספר 8 היא "פָּה" (bā), צורת הגייה דומה למילה "אבא" במנדרינית (bà).
היסטוריה ומנהגים > ארצות הברית

כיום החג נחגג במדינה זו ביום ראשון השלישי בחודש יוני.
יש מספר סיפורים על הולדתו של החג בארצות הברית. לפי אחד מהם, נחגג יום האב לראשונה ב-5 ביולי 1908, בווירג'יניה המערבית, וב-19 ביוני באותה שנה בוושינגטון.
המייסדת, אישה בשם קלייטון, הביאה לכומר את ההצעה לציין יום מיוחד לאבות. הרעיון התקבל גם בהשפעת פיצוץ במכרה שאירע בעיירה סמוכה בשם מונונגה, אסון בו נקטלו כ-361 גברים (הרבה מהם אבות ומהגרים חדשים מאיטליה). מקור השראה נוסף היה יום האם, גם הוא חג חדש שנחגג רק פעם אחת באותו זמן (אנ').
סיפור אחר על מוצא יום האב מייחס אותו לאישה בשם סונורה סמארט דוד (Dodd), שנולדה ב-18 בפברואר 1882 בוושינגטון. אביה, חייל יוצא מלחמת האזרחים האמריקנית, היה חד-הורי לשישה ילדים. היא הושפעה ממאמציה של אנה ז'ארוויס להפוך את יום האם לחג רשמי. בתחילה חשבה לציין את החג ב-5 ביוני, יום הולדת אביה, אך לבקשת הממסד הדתי שבו ביקשה להיעזר, היא דחתה אותו ל-19 ביוני 1910, ביום ראשון השלישי בחודש זה, ומאז תאריך זה הפך למסורת.
דרך נוספת, שקשורה בהיסטוריה מודרנית ועובדתית יותר, מתחילה בנשיא ארצות הברית וודרו וילסון. וילסון ערך מסיבה לכבוד משפחתו ב-1916, בה הושם דגש על האבות. ב-1924 הנשיא קלווין קולידג' המליץ להפוך זאת למנהג. ב-1966 הנשיא לינדון ג'ונסון קבע כי יום האב ייחגג ביום ראשון השלישי ביוני, אך רק כשריצ'רד ניקסון התמנה לנשיא, החג הוכרז כרשמי במדינה.
בשנים האחרונות, קמעונאים התאימו את מכירותיהם ליום האב, והם מציעים למכירה מוצרים בעלי אופי שניתן להגדירו "סקסיסטי", כגון כלי עבודה, מכשירי חשמל וכרטיסי ברכה. בבתי ספר ובמסגרות חינוכיות רבים במדינה נעשות פעילויות שוליות כגון הכנת כרטיסי ברכה לאב.
ב-2008 העריך עיתון כלכלי במדינה כי סך כל הכסף שהוצא על מתנות ליום האב עומד על 11 מיליארד דולר, לעומת 4 מיליארד דולר שהוצאו ביום האם באמריקה. המתנות ברובן נקנו על ידי הגברים עצמם ומכספם. בממוצע, על כל אב הוצא סכום של 27.60 דולרים ב-2008.
ראו גם

יום המשפחה
הערות שוליים

↑  Father’s Day has Methodist ties, United Methodist News Service (באנגלית)
↑  Father’s Day Turns 100 Years Old (ארכיון)
↑  March 2008, Despite the Economy, Father's Day is Recession Proof, IBISWorld
↑  ברפובליקה העממית של סין (כשהיא עדיין תחת הלאומיות של הרפובליקה הסינית באותו זמן), יום האב נחגג לראשונה בשאנגחאי ב-8 באוגוסט 1945
| --- | --- |
בקרת זהויות :  NLI: 987007567942005171  GND: 4417078-6  LCCN: sh85047457 
"טיול לגברים בלבד" בגרמניה
יחסי בורקינה פאסו – הממלכה המאוחדת

| יחסי בורקינה פאסו – הממלכה המאוחדת |
| --- | --- |
בורקינה פאסו: הממלכה המאוחדת


בורקינה פאסו: הממלכה המאוחדת
שטח (בקילומטר רבוע)
274,200: 243,610
אוכלוסייה
23,680,219: 69,242,094
תמ"ג (במיליוני דולרים)
20,325: 3,340,032
תמ"ג לנפש (בדולרים)
858: 48,237
משטר
דמוקרטיה נשיאותית: מונרכיה חוקתית

סגן ראש ממשלת בריטניה ניק קלג (מימין) נפגש עם נשיא בורקינה פאסו בלז קומפאורה בלונדון, 2011
יחסי בורקינה פאסו–הממלכה המאוחדת הם היחסים בין בורקינה פאסו לבין הממלכה המאוחדת.
סקירה כללית

בריטניה כוננה יחסים דיפלומטיים עם וולטה עילית (שמה הקודם של בורקינה פאסו) בשנת 1962, לאחר שהאחרונה קיבלה את עצמאותה מצרפת. שתי המדינות משתפות פעולה בארגונים בינלאומיים, ובכלל זה באו"ם. ביולי 2017 השיקו גרמניה, הבנק האפריקאי לפיתוח, הבנק העולמי, צרפת, האיחוד האירופי ותוכנית הפיתוח של האו"ם את ברית סאהל, לתת מענה מתואם ומותאם לאתגרים העומדים בפני מדינות חברות G5 סאהל (בורקינה פאסו, מאלי, מאוריטניה, ניז'ר וצ'אד). מאז, דנמרק, ספרד, איטליה, לוקסמבורג, בריטניה והולנד הצטרפו אף הן לברית.
נציגויות דיפלומטיות

בריטניה מיוצגת בבורקינה פאסו באמצעות הנציבות עליונה באקרה, גאנה.
בורקינה פאסו מיוצגת בבריטניה באמצעות שגרירותה בבריסל, בלגיה.
טמפון

תרשים של מיקום הטמפון (סגול) בתוך הנרתיק (כחול).
 עוד באיור:
 הרחם, החצוצרות והשחלות (ירוק),
 החלחולת (צהוב),
 עמוד השדרה (כתום),
 שלפוחית השתן (אדום),
 עצם החיק (אפור).
טמפון חד פעמי הוא מסת חומר סופג (כותנה או ריון), המשמשת בעיקר כמוצר היגיינה נשית. טמפון מוכנס לנרתיק בתקופת הווסת כדי לספוג את נוזלי הווסת. ישנם גם טמפוני אף המיועדים לספיגת נוזלים בחללי האף, בעיקר, לאחר התערבויות כירורגיות.
בשנת 2000 כמאה מיליון נשים השתמשו בטמפונים ברחבי העולם.
היסטוריה

כתובות מצריות עתיקות מרמזות על כך שבתקופה הפרעונית השתמשו בסוג של טמפון עשוי פפירוס. במאה החמישית לפני הספירה הזכיר הרופא היווני הנודע היפוקרטס טמפונים עשויים מחתיכות עץ עטופות בבד.
במאה ה-18 וה-19 תעודו באירופה טמפונים הדומים לטמפונים שמשתמשים בהם כיום. אז הטמפון נועד גם למניעת הריון. ב-1776 רופא צרפתי תיעד שימוש טמפון עשוי פשתן ספוג בחומץ לטיפול בדימומים ודלקות בצוואר הרחם.
רופא האמריקאי ארל קליבלנד האס (Earle Cleveland Haas) מדנוור הגה את הרעיון לטמפון בזמן שיחה עם מכרה שספרה על חוסר הנוחות בשימוש בתחבושות. רופאים השתמשו אז בגלילי מכותנה לנקז הפרשות. הוא הניח שגלילים דומים יוכלו לספוג את הדימום. ב-19 בנובמבר 1931 רשם ה-פטנט על טמפונים עם מוליך שנקראו "טמפקס". האס מכר את הפטנט ואת המותג לאשת העסקים גרטרוד טנדריך (Gertrude Tendrich) כשנה לאחר מכן, תמורת 32,000 דולרים אמריקאיים וייסדה את חברת "טמפקס".
בשנות הארבעים של המאה העשרים, הגינקולוגית הגרמניה ד"ר ג'ודית אסר-מיטאג המציאה סוג נוסף ופופולרי של טמפון חד פעמי הטמפון שווק כאלטרנטיבה "חכמה יותר" לטמפונים עם מוליך. ביחד עם רופא נוסף קרל האן הם הקימו את חברת ".O.B" (או-בה). שם החברה הוא ראשי תיבות בגרמנית של "Ohne Binde" - ללא תחבושת.
בשנים הראשונות יוצרו טמפונים כמעט אך ורק מכותנה. עם השנים עבר כמעט כל הייצור להשתמש בחומר הנקי והסופג הרבה יותר ויסקוזה.
מבנה

טמפונים מופיעים במגוון של גדלים, הקשורים לכושר הספיגה שלהם. כל הטמפונים דומים בצורתם היסודית, שהיא כשל צינור. כל טמפון נארז בנפרד כדי לשמור על ניקיונו, אף כי אינו מחוטא. מחובר להם חוט להקלה בהוצאה. חלק מהטמפונים מיוצרים עם מוליך כדי להקל על החדרתם לנרתיק. מוליכים של טמפונים עשויים מפלסטיק או מקרטון והם בנויים בצורת בוכנה אשר מחליקה בתוך צינור מוליך רחב יותר ("צילינדר").
טמפון ללא מוליך מוחדר לנרתיק בעזרת אצבע.
מבנה > דירוג כושר הספיגה

טמפונים מיוצרים בחמש דרגות כושר ספיגה. היצרנים השונים מגדירים את דרגות הספיגה באופן אחיד למדי. על פי רוב, הטמפונים הקטנים ביותר מיועדים לנערות צעירות. יתר הדרגות מתייחסות לעוצמות דימום משתנות.
סיכונים רפואיים

הטמפון מיועד להיות בנרתיק לא יותר מארבע עד שש שעות ויש להחליפו בטרם הכנסה של טמפון חדש. טמפון שנשאר בנרתיק זמן ארוך, מעל שמונה שעות, עשוי לגרום לזיהומים.
ב-1978 האשים קולקטיב הבריאות לנשים של ברקלי את יצרניות הטמפונים בהסתרת מידע על החומרים מהם מורכבים טמפונים. הקולקטיב טען, שיצרנים שהם מתעלמים מהסיכונים שבשימוש בסיבים גרוסים יישארו בתוך הגוף וייבוש יתר של הנרתיק. שנתיים מאוחר יותר ואחרי לובי של ארגוני נשים ובריאות יצרנים החלו לפרסם על הקופסאות את הרשימה המלאה של המרכיבים
סיכונים רפואיים > תסמונת ההלם הרעלי

הוכח שלטמפונים יש קשר לתסמונת ההלם הרעלי, תסמונת נדירה, לעיתים קטלנית, הנובעת מרעלן הנגרם מזיהום חיידקי של חיידק בשם סטפילוקוקוס. כמחצית מהמקרים בהם נשים דיווחו על תסמונת ההלם הרעלי מקושרים לשימוש בטמפונים. טמפונים גורמים לשינוי בטמפרטורה של הנרתיק שמעודדים התרבות של החיידק. טמפון שנשאר זמן ארוך בנרתיק מהווה בסיס נוח להתפתחות חיידקים. לפיכך, מומלץ למלא אחר הוראות היצרן, לבחור את הטמפון בעל כושר הספיגה המינימלי שיספיק לספיגת הזרימה, להחליף טמפונים מדי 4 עד 6 שעות, להימנע משימוש בטמפונים במהלך הלילה, להשתמש לסירוגין בתחבושות היגייניות ובטמפונים.
השפעות סביבתיות

לטמפונים לוקח להתפרק מאות שנים. הטמפון עצמו עשוי מכותנה מולבנת או מריון ואילו המוליך עשוי קרטון או פלסטיק. כמו כן, כל טמפון עטוף בנפרד, ברוב המקרים בעטיפת פלסטיק. קשה להעריך כמות הפסולת הפלסטית שמגיעה מטמפונים, בין היתר משום שהיא מתויגת כפסולת רפואית שאינה דורשת דיווח, וגם משום שמחקרים כה מעטים אפילו בחנו את היקף הבעיה.
תהליך ייצור טמפונים העשויים ריון הוא עתיר משאבים וכולל גם שימוש בכימיקלים.
טמפונים, מוליכי טמפונים ואריזותיהם המושלכים עלולים לגרום לסתימות ולנזקים בעיקר בערכות ביוב ישנות.
חברה ותרבות

ברוב החברות בעולם, נשים נדרשות להסתיר את דם הווסת, באופן כללי ובמיוחד מגברים ועל כן גם מוצרי ההיגינה מוסתרים בבתים ובחנויות. האריזות של הטמפונים אינן מרמזות על תוכן הקופסאות, בשונה ממוצרים אחרים. יצרני טמפונים הדגישו שטמפונים מסיעים בהסתרה - שומרים על הדם בתוך גוף האישה והם קטנים ונוחים לנשיאה.
בשנות השלושים של המאה הקודמת כאשר החלו למכור טמפונים ארצות הברית, הייתה חוסר נחת ציבורי שבשל החדרת הטמפון נשים נוגעות עצמן באזור הנרתיק, בייחוד נערות צעירות. טמפונים נחשבו לא הולמים מכיוון שהחדרת טמפון עשויה לגרום להנאה אורגזמית ושהוא עלול לשבור את קרום הבתולים. על אף שהוכח מחקרית שקרום בתולים לא בהכרח נקרע בזמן יחסי מין או בשימוש בטמפון, עדיין תפיסה זו רווחת באזורים מסוימים בעולם.
בניגוד למיתוסים רווחים, אין גיל להתחלת השימוש. הדבר קשור לתחושותיה של הנערה והמוכנות שלה להיות אחראית ולהוציאו בזמן. אין גם מניעה ללכת לים, לבריכה או לשבת באמבטיה.
אלטרנטיבות לטמפון חד פעמי > טמפון רב פעמי

קיימים טמפונים רב פעמיים מבד או מספוג ים. טמפון מספוג ים עשוי מספוג ים טבעי שנחתך לגודל המתאים וניתן לחבר אליו חוט על מנת להקל על הוצאתו. לפני החדרת ספוג הים, שוטפים אותו במים על מנת לרכך אותו ולאחר מכן סוחטים את המים העודפים. לאחר הוצאת ספוג הים, שוטפים אותו ומכניסים בשנית.
בניגוד לתחבושת היגיינית מבד ולגביעונית שמחזיקות שנים רבות, טמפון מספוג ים מחזיק שישה חודשים עד שנה. לאחר מכן הוא מתחיל להקרע.
אלטרנטיבות לטמפון חד פעמי > אלטרנטיבות נוספות

קיימות מספר אלטרנטיבות לטמפון: תחבושת היגיינית, גביעונית, סופטקאפ דיאפרגמה ותחתוני מחזור.
הערות שוליים

↑  Journal, Emily Nelson and Miriam JordanStaff Reporters of The Wall Street (2000-12-08). "Procter & Gamble Seeks New Markets For Tampons but Faces Cultural Barrier". Wall Street Journal (באנגלית אמריקאית). ISSN 0099-9660. נבדק ב-2020-04-01.
1 2 3  Mary Bellis Inventions Expert our editorial process Mary Bellis, Get A Brief History of the Tampon and Who Actually Invented It, ThoughtCo (באנגלית)
1 2 3  Fetters, Story by Ashley. "The Tampon: A History". The Atlantic. ISSN 1072-7825. נבדק ב-2020-04-01.
↑  Sophie Elmhirst, Tampon wars: the battle to overthrow the Tampax empire, The Guardian, 11 Feb 2020
↑  ליזה שיפרין, ‏"לא צריך להפסיק להשתמש בטמפון, התסמונת מאד נדירה", באתר ‏מאקו‏, 13 בספטמבר 2012
↑  נשים לגופן | תסמונת ההלם הרעלי – (TSS Toxic Shock Syndrom)
1 2  Spinks, Rosie (2015-04-27). "Disposable tampons aren't sustainable, but do women want to talk about it?". The Guardian (באנגלית בריטית). ISSN 0261-3077. נבדק ב-2020-04-02.
↑  ALEJANDRA BORUNDA, How tampons and pads became so unsustainable, Environment, ‏2019-09-06 (באנגלית)
↑  Rebecca Ginsburg, 'Don't Tell, Dear', Journal of Material Culture 1, 1996-11, עמ' 365–375 doi: 10.1177/135918359600100305
↑  ד"ר אמיר אבירם, מרכז רפואי רבין, טמפון זה מסוכן? מיתוסים על מחזור בקרב נערות, באתר ynet, 25 בינואר 2016
↑  נר קנאביס נגד כאבי מחזור כבר ניסית? בדקנו את כל מוצרי המחזור החדשים, באתר מגזין את, ‏2018-03-18
| --- | --- |
בקרת זהויות :  GND: 4466443-6 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
טמפון עם מוליך
טמפון עם מוליך מפורק לחלקיו
טמפון רב פעמי מבד עם תיק נשיאה
יוסף ברגר-ברזילי

| --- | --- |
יוסף ברגר-ברזילי
יוסף ברגר-ברזילי
 לידה:  29 בנובמבר 1904 קרקוב, האימפריה האוסטרו-הונגרית 
 פטירה:  31 במרץ 1978 (בגיל 73) ישראל 
 שם לידה:  יצחק ז'ליאזניק Isaac Zeliaznik; Исаак (Ицхак) Желязник 
 מדינה:  ישראל 
 יצירות בולטות:  Nothing but the Truth 
 
יוסף ברגר-ברזילי (ברוסית: Иосиф (Йосеф) Бергер-Барзилай; שמו המקורי: יצחק ז'ליאזניק Isaac Zeliaznik; Исаак (Ицхак) Желязник;‏ 29 בנובמבר 1904, קרקוב, גליציה – 31 במרץ 1978, ישראל) היה חבר מייסד של המפלגה הקומוניסטית של פלשתינה ושל המפלגה הקומוניסטית הלבנונית.
ביוגרפיה

פרק זה לוקה בחסר. אנא תרמו לוויקיפדיה ו.
ברגר-ברזילי נולד כיצחק ז'ליאזניק ב-1904 בקרקוב שתחת שלטון האימפריה האוסטרו-הונגרית. הוא גדל במשפחה ציונית מסורתית. בעת מלחמת העולם הראשונה, כשהיה בן 10, ברחה משפחתו מפני כיבוש הצבא הרוסי לווינה, וחזרה לקרקוב בשנת 1916. בגיל 16 עלה לארץ עם קבוצה של השומר הצעיר ועבד בסלילת כביש חיפה-ג'דה. לאחר זמן קצר חלה בקדחת ועבר לירושלים, בה עבד במשרה חלקית כמזכיר של פרופ' חיים פיק. במהרה הפך לקומוניסט והשתתף בהקמת המפלגה הקומוניסטית של פלשתינה. בשנת 1924 הוא נשלח ללבנון, כדי לבנות שם את המפלגה הקומוניסטית. לאחר מכן היה במשך כמה חודשים במוסקבה, ושם הכיר את אשתו, אסתר פלדמן.
רשויות הכיבוש הבריטי לא רצו לתת לו לחזור, אך הוא הצליח להגיע ארצה וחי תחת זהות בדויה בבית צפאפה. 

באביב 1928 הוא נקרא שוב למוסקבה, ושם נפגש עם סטלין, שנתן לו הנחיות איך לפעול בארץ, והוא שב לארץ.
ושוב בשנת 1932 הוא הגיע למוסקבה ועבד במסגרת הקומינטרן. בשנת 1935, אחרי רצח סרגיי קירוב, הוא נעצר בגל המעצרים הגדול, נשפט למוות, אך קיבל חנינה ונשלח לגולאג בסיביר. הוא השתחרר בשנת 1951, ונשפט שוב. בינתיים אשתו ובנו ראו אותו רק 15 שנים אחרי מעצרו. הוא ידע על מלחמת העולם השנייה, על השואה, ועל הקמת מדינת ישראל מרחוק, מהגלות בסיביר. במשך תשע שנים היה ממקימי נורילסק.
רק בשנת 1956 הוא השתחרר סופית, ובגלל מקום הולדתו, שהיה שייך אז לפולין, הוא הורשה להגר עם אשתו ועם בנו לשם, ומשם הגיע לישראל במסגרת "עליית גומולקה".
לדברי נחמיה לבנון, ברגר בערוב ימיו חזר בתשובה, שמר מצוות והתגייס למאמץ לשחרר את יהודי ברית המועצות.
בארץ כתב בעיתון "מעריב" ופרסם מספר ספרים על ברית המועצות, בין השאר בשמות העט "ק. קדמאי", "פ. פנימי" ו-"י. אחיגר".
אשתו, אסתר פלדמן-ברזילי, הייתה אחותה הצעירה של ביילה טשרנוביץ, אשתו של הסופר והעיתונאי העברי שמואל טשרנוביץ ("ספוג"). זיכרונותיה מברית המועצות עד חזרתם לארץ ישראל התפרסמו בכתב העת "אמות", ולאחר מכן ראו אור בספר "כלא בלי סוגר" (תל אביב: עם הספר, תשכ"ד). נפטרה בשנת 1972.
יוסף ברגר-ברזילי נפטר ב-31 במרץ 1978, בגיל 74. נקבר לצד אשתו בבית העלמין קריית שאול.
ספריו

פ’ פנימי היהודים הסובייטיים וגורלם, תל אביב: עם עובד ('ספריית עינות'), תשי"ט. (נדפס תחילה בהמשכים בירחון "מולד") (ראה אור בתרגום לאיטלקית ב-1960)
י’ ברזלי, זוהר בחצות: אסירים יהודים בצפון הסובייטי; הביא לבית הדפוס: אמציה פורת, תל אביב: עם עובד, תשכ"ג 1962.
י’ ברגר-ברזלי, הטרגדיה של המהפכה הסובייטית, תל אביב: עם עובד, תשכ"ט 1968.
זיכרונותיו (ראו אור בשנת 1971 בניו יורק בשם Nothing but the truth; וכן בתרגום לרוסית (1973) ולצרפתית (1974) ):
Shipwreck of a Generation: the memoirs of Joseph Berger, London: Harvill, 1971.
ספריו > בתרגום

Penimi, Gli ebrei nell’Unione Sovietica; traduzione dall’ebraico di C.M.; prefazione di Giovanni Rossi, Roma: Carucci, 1960. (איטלקית: היהודים הסובייטיים וגורלם)
Martin Buber y Penimi, Judios en la U.R.S.S., Buenos Aires: Editorial Palestra (Coleccion Nuestro tiempo), 1963. (בספרדית)
Я. Бергер, Крушение поколения: воспоминания; пер. с англ., Firenze: Edizioni Aurora, 1973. (רוסית: Shipwreck of a Generation)
Joseph Berger, Le Naufrage D'Une Generation; traduit de l'anglais par Jacqueline Bernard et Philippe Monod, Paris: Denoël (Dossiers Des Lettres Nouvelles), 1974. (צרפתית: Shipwreck of a Generation)
.I. Barzilai, "Resplandor a Medianoche"; Ediciones Kium, Buenos Aires, 1964. Traducción de Berta Senderey
מאמריו

ק. קדמאי, הפילוג בתנועת הפועלים הישראלית לאור התמורות בעולם הקומוניסטי, דבר, 9 באוגוסט 1963
ק. קדמאי, על מה הומת המרשל טוכצ'בסקי, דבר, 15 ביוני 1962
ק. קדמאי, לפני שינויים במדיניות הסובייטית במזה"ת, דבר, 28 באוקטובר 1960
מאמריו > בעריכתו

י’ ברזילי (ברגר), י’ גלבוע, מ’ גפן (עורכים), סיפורים רוסיים בני זמננו; מבוא: י’ ברזילי (ברגר), תל אביב: עם הספר ('אנתולוגיות של ספורים בני זמננו'), 1962.
לקריאה נוספת

אסתר פלדמן, כלא בלי סוגר, תל אביב: עם הספר, 1964.
שמואל דותן, אדומים: המפלגה הקומוניסטית בארץ ישראל, כפר סבא: שבנא הסופר, תשנ"א 1991.
נחמיה לבנון, הקוד: נתיב, תל אביב: עם עובד, 1995, עמ' 169–174.
הערות שוליים

↑  מזוהר בחוצות ועד לחוצות תל אביב, הצופה, 7 ביוני 1963, עמוד 9
↑  Tareq Y. Ismael and Jacqueline S. Ismael: The Communist movement in Syria and Lebanon p.7f. (1998)
↑  Jacob Hen-Tov: Communism and Zionism in Palestine: The Commintern and the Political Unrest in the 1920s
↑  זוהר בחצות, הצופה, 18 בינואר 1963
↑  נחמיה לבנון, הקוד: נתיב, תל אביב 1995, עמ' 169–174.
↑  יהושע פורת, על דרך הוויכוח, על המשמר, 15 באוקטובר 1963
↑  אסתר פלדמן, זכרונות סיביר, דבר, 25 בינואר 1963; תמר אבידר, "כלא ללא סורג": פגישה עם אסתר פלדמן, רעיתו של אסיר-סטאלין, מעריב, 21 בפברואר 1964; מתה אסתר פלדמן-ברזילי, דבר, 25 בפברואר 1972; יעקב צור, האשה שחזרה מן הכלא, מעריב, 24 במרץ 1972; אסתר פלדמן ברזילי באתר חברה קדישא ת"א–יפו.
↑  יוסף ברגר-ברזילי באתר חברה קדישא ת"א–יפו (השניים קבורים בינות לקבריהם של אסתר ועזריאל ברושי ואלכסנדר אלכסנדרוני).
| --- | --- |
בקרת זהויות :  NLI: 987007258238305171  PLWABN: 9810648796805606  CiNii: DA08681466  GND: 1066602719  ISNI: 0000 0001 1458 990X  LCCN: no94025240  RERO: 02-A013494804  SNAC: w64f3zr4  SUDOC: 261613588  VIAF: 165944804   WorldCat (עם VIAF): 165944804
יחסי יוון–מאלי

| יחסי יוון–מאלי |
| --- | --- |
יוון: מאלי


יוון: מאלי
שטח (בקילומטר רבוע)
131,957: 1,240,192
אוכלוסייה
10,020,238: 24,658,168
תמ"ג (במיליוני דולרים)
238,206: 20,905
תמ"ג לנפש (בדולרים)
23,773: 848
משטר
דמוקרטיה: רפובליקה

יחסי יוון–מאלי הם יחסי החוץ בין יוון למאלי.
סקירה כללית

שתי המדינות מקיימות יחסים דיפלומטיים מלאים. היחסים בין שתי המדינות טובים, ושיתוף הפעולה הדו-צדדי והרב-צדדי משביע רצון. בקיץ 2020 שר ההגנה הצרפתי הצהיר כי ביקש מעמיתו היווני לשלוח כוחות צבא יווניים לאפריקה, ובכלל זה למאלי, כדי להילחם בטרור.
נציגויות דיפלומטיות

מאלי מיוצגת ביוון באמצעות שגרירותה ברומא, איטליה.
יוון מיוצגת במאלי באמצעות שגרירותה בדקר, סנגל, ובנוסף מחזיקה קונסוליית כבוד בבמקו.
יחסי יוון–לאוס

| יחסי יוון–לאוס |
| --- | --- |
יוון: לאוס


יוון: לאוס
שטח (בקילומטר רבוע)
131,957: 236,800
אוכלוסייה
10,020,238: 7,795,710
תמ"ג (במיליוני דולרים)
238,206: 15,843
תמ"ג לנפש (בדולרים)
23,773: 2,032
משטר
דמוקרטיה: דמוקרטיה עממית נשיאותית

יחסי יוון–לאוס הם היחסים הדיפלומטיים הרשמיים שבין הרפובליקה ההלנית לבין הרפובליקה הדמוקרטית העממית של לאוס.
סקירה כללית

שתי המדינות כוננו יחסים דיפלומטיים ב-15 ביוני 1989. הבידוד הבינלאומי ארוך הטווח של לאוס, המרחק הגאוגרפי העצום המפריד בין שתי המדינות והעדר קהילה יוונית מתמשכת בלאוס סיפקו מרחב מועט, בעבר, לפיתוח יחסים פוליטיים דו-צדדיים, אשר, עם זאת, מתקיימים בעיקר באופן רב צדדי.
נציגויות דיפלומטיות

לאוס מיוצגת ביוון באמצעות שגרירותה בז'נבה, שווייץ.
יוון מיוצגת בלאוס באמצעות שגרירותה בהאנוי, וייטנאם.
יחסי יוון–מולדובה

| יחסי יוון–מולדובה |
| --- | --- |
יוון: מולדובה


יוון: מולדובה
שטח (בקילומטר רבוע)
131,957: 33,851
אוכלוסייה
10,020,238: 3,025,120
תמ"ג (במיליוני דולרים)
238,206: 16,539
תמ"ג לנפש (בדולרים)
23,773: 5,467
משטר
רפובליקה

יחסי יוון–מולדובה הם יחסי החוץ בין יוון למולדובה.
רקע

יוון כוננה יחסים דיפלומטיים עם מולדובה ב-27 במרץ 1992. לשגרירות יוון בקייב הסמכה מקבילה לקישינב, שם יוון מחזיקה קונסוליית כבוד. מולדובה פתחה את שגרירותה באתונה בשנת 2003.
קשריה של יוון עם מולדובה מבוססים על קשרים תרבותיים בני מאה שנה בין שני העמים, והם מתאפיינים ברוח של שיתוף פעולה, חברות ואמון הדדי. היחסים הדו צדדיים בין יוון למולדובה הם מצוינים, והם התפתחו ללא הרף מאז הפכה מולדובה למדינה עצמאית בעקבות קריסת ברית המועצות. יוון רוצה לקדם יחסים דו-צדדיים אלו, במיוחד במגזר הכלכלי והסחר.
יש עניין רב במולדובה בשפה והתרבות היוונית. הוראה בשפה היוונית מוצעת על ידי שלושה מכונים להשכלה גבוהה במולדובה. כיום, מספר האזרחים ממוצא יווני המתגורר במולדובה נע בין 3,000 ל-4,000 איש, והם באים בעיקר מברית המועצות לשעבר והם ברובם דוברי רוסית.
נציגויות דיפלומטיות

יוון מחזיקה במולדובה קונסוליה בקישינב בלבד. מאידך, מולדובה מחזיקה ביוון שגרירות באתונה.
יחסי טרינידד וטובגו – סין

| יחסי טרינידד וטובגו – סין |
| --- | --- |
טרינידד וטובגו: הרפובליקה העממית של סין


טרינידד וטובגו: סין
שטח (בקילומטר רבוע)
5,128: 9,596,967.75
אוכלוסייה
1,508,631: 1,418,507,662
תמ"ג (במיליוני דולרים)
28,140: 17,794,782
תמ"ג לנפש (בדולרים)
18,653: 12,545
משטר
דמוקרטיה ליברלית: רפובליקה עממית

יחסי טרינידד וטובגו–סין הם היחסים הדיפלומטיים בין הרפובליקה העממית של סין לרפובליקה של טרינידד וטובגו.
סקירה כללית

היחסים בין המדינות כוננו ב-20 ביוני 1974 ממשלת סין הקימה שגרירות בנמל ספרד באפריל 1975, ואילו טרינידד וטובגו הקימה שגרירות בבייג'ינג ב-26 בפברואר 2014. ראש הממשלה אריק ויליאמס היה ראש הממשלה הראשון של טרינידד שביקר בסין ב-1974. ב-2002, מאזן הסחר בין שתי המדינות עמד על 47.15 מיליון דולר, כאשר סין מייצאת הכל מלבד 4.81 מיליון דולר מזה.
סין וטרינידד וטובגו חולקים קשר ידידותי עם חברת הבנייה שנחאי שבסיסה בסין לאחר שבנתה את המעון הרשמי של ראש הממשלה של טרינידד וטובגו, הידוע גם בשם המרכז הדיפלומטי של סיינט אן, והאקדמיה הלאומית לאמנויות הבמה (NAPA), בין התפתחויות אחרות.
יחסי יוון–לוב

| יחסי יוון–לוב |
| --- | --- |
יוון: לוב


יוון: לוב
שטח (בקילומטר רבוע)
131,957: 1,759,540
אוכלוסייה
10,020,238: 7,400,489
תמ"ג (במיליוני דולרים)
238,206: 50,492
תמ"ג לנפש (בדולרים)
23,773: 6,823
משטר
דמוקרטיה: ממשלת מעבר

נשיא לוב מועמר קדאפי בפגישה עם ראש ממשלת יוון יורגוס פפנדראו, 2010
יחסי יוון–לוב הם יחסי החוץ בין יוון ללוב.
סקירה כללית

הקרבה הגאוגרפית והנוכחות היוונית הארוכה בחופי לוב הופכים את שתי המדינות לשותפות טבעיות. הספקטרום המוסדי של הסכמים דו-צדדיים היה מפותח וכיסה מגוון רחב של תחומים.
יוון סייעה ללוב ברמות פוליטיות והומניטריות במהלך המהפכה של 2011, ובהמשך. מספר לא מבוטל של פצועים לובים אושפזו בבתי חולים שיקומיים ביוון.
מאז יולי 2014 נכנסה לוב לתקופה חדשה של מהומה ועימותים. משלחות דיפלומטיות זרות בלוב, למעט כמה יוצאים מן הכלל, השעו את פעולתן. שגרירות יוון בטריפולי השעתה את פעולתה באופן זמני ב-31 ביולי 2014 והמשיכה בפינוי 186 אזרחים יוונים וזרים (סינים, קפריסאים, בלגים, בריטים) שהגיעו לנמל פיראוס על סיפונה של הפריגטה של חיל הים היווני "סלמיס".
כדי להתמודד עם המשבר בלוב, מינה מזכ"ל האו"ם את מר ע' סאן סלאמאס לנציגו המיוחד וראש משלחת התמיכה של האו"ם בלוב (אונסמיל), אשר ירש את מר מרטין קובלר.
יוון תומכת בהתמדה בהשקטת האלימות ומשתתפת יחד עם שותפותיה לאיחוד האירופי במאמצי הקהילה הבינלאומית במטרה ליצור תנאים מתאימים ליציבות וביטחון וכן לשלטון חוק מודרני בלוב.
במסגרת המאמצים האמורים, ביקר שר החוץ ניקוס קוציאס בטריפולי ב-28 בנובמבר 2016, שם נפגש עם ראש ממשלת ממשלת ההסכם הלאומי (GNA), פאיז א-סראג' ושר החוץ מוחמד טאהא סיאלה (אנ').
לבסוף, יוון יוצגה על ידי ראש ממשלתה בכנס הבינלאומי ללוב שהתקיים בפאלרמו בין התאריכים 12–13 בנובמבר 2018, וזו הוכחה נרחבת להגברת העניין שלה להחזיר את היציבות במדינה.
נציגויות דיפלומטיות

יוון מחזיקה בלוב שגרירות בטריפולי.
לוב מחזיקה ביוון שגרירות באתונה.
יחסי טרינידד וטובגו – סינגפור

| יחסי טרינידד וטובגו – סינגפור |
| --- | --- |
טרינידד וטובגו: סינגפור


טרינידד וטובגו: סינגפור
שטח (בקילומטר רבוע)
5,128: 719.20
אוכלוסייה
1,508,631: 5,842,033
תמ"ג (במיליוני דולרים)
28,140: 501,428
תמ"ג לנפש (בדולרים)
18,653: 85,831
משטר
דמוקרטיה: רפובליקה

יחסי טרינידד וטובגו–סינגפור הם היחסים הדיפלומטיים הרשמיים שבין הרפובליקה של טרינידד וטובגו לבין רפובליקת סינגפור.
היסטוריה

בין הרפובליקה של טרינידד וטובגו לבין רפובליקת סינגפור מתקיימים יחסים דיפלומטיים. הנציבות הגבוהה של טרינידד וטובגו בניו דלהי, בירת הודו, אחראית על ניהול האינטרסים של המדינה בסינגפור. היחסים שבין סינגפור לטרינידד וטובגו כוננו בשנת 1971, אלו הם היחסים הראשונים שכוננה סינגפור עם מדינה חברה בארגון הקהילייה הקריבית.
סינגפור היא שותפת סחר משמעותית עבור טרינידד וטובגו ומייבאת מיליוני דולרים לטרינידד וטובגו מדי שנה.
נציגויות דיפלומטיות

טרינידד וטובגו אינה מיוצגת בסינגפור, הן בדרג השגרירות והן בדרג הקונסולרי. טרינידד וטובגו האמינה את נציבותה הגבוהה בניו דלהי, בירת הודו, על סינגפור.
סינגפור אינה מיוצגת בטרינידד וטובגו, הן בדרג השגרירות והן בדרג הקונסולרי.
יחסי טרינידד וטובגו – סורינאם

| יחסי טרינידד וטובגו – סורינאם |
| --- | --- |
טרינידד וטובגו: סורינאם


טרינידד וטובגו: סורינאם
שטח (בקילומטר רבוע)
5,128: 163,820
אוכלוסייה
1,508,631: 635,793
תמ"ג (במיליוני דולרים)
28,140: 3,782
תמ"ג לנפש (בדולרים)
18,653: 5,949
משטר
דמוקרטיה: רפובליקה

יחסי טרינידד וטובגו–סורינאם הם היחסים הדיפלומטיים הרשמיים שבין הרפובליקה של טרינידד וטובגו לבין רפובליקת סורינאם.
היסטוריה

שתי המדינות מורכבות מאוכלוסייה רבה של הודים, בעיקר הודים-טרינידדים והודים-סורינמים, אשר הגיעו מהודו שנשלטה על ידי האימפריה הבריטית כעבדים. בשתי המדינות ישנם מיעוטים גדולים של מאמיני הדתות אסלאם והינדואיזם. בין שתי המדינות יחסים משמעותיים תרבותיים עקב הדמיון שבין האוכלוסיות.
ב-6 ביולי 2016 נפגש ראש ממשלת טרינידד וטובגו, קית' רוולי, עם נציגים ממשלת סורינאם על מנת לשוחח על אפשרויות פיתוח ביחסים הדו-צדדיים בין שתי המדינות בעיקר בתחומי הכלכלה והאנרגיה. שתי המדינות קראו לכינון כלכלה אחת ושוק אחד לכל מדינות הקהילייה הקריבית.
בין שתי המדינות מתקיים סחר משמעותי יחסית לגודלן הקטן.
נציגויות דיפלומטיות

טרינידד וטובגו אינה מיוצגת בסורינאם בדרג השגרירות. טרינידד וטובגו מיוצגת בסורינאם בדרג הקונסולרי באמצעות קונסוליה רשמית שהיא מחזיקה בפרמריבו, בירת המדינה.
סורינאם אינה מיוצגת בטרינידד וטובגו בדרג השגרירות. סורינאם מיוצגת בטרינידד וטובגו בדרג הקונסולרי באמצעות קונסוליה רשמית שהיא מחזיקה בפורט אוף ספיין, בירת המדינה.